

**Бурабай ауданының Щучинск қаласының, елді мекендерінің жер учаскелеріне жер салығының базалық ставкаларын жоғарылату (төмендету) пайыздарын бекіту туралы**

***Күшін жойған***

Ақмола облысы Бурабай аудандық мәслихатының 2015 жылғы 6 қаңтардағы № 5С-38/3 шешімі. Ақмола облысының Әділет департаментінде 2015 жылғы 4 ақпанда № 4635 болып тіркелді. Күші жойылды - Ақмола облысы Бурабай аудандық мәслихатының 2016 жылғы 15 қаңтардағы № 5С-51/3 шешімімен

      Ескерту. Күші жойылды - Ақмола облысы Бурабай аудандық мәслихатының 15.01.2016 № 5С-51/3 (қол қойылған күнінен бастап күшіне енеді және қолданысқа енгізіледі) шешімімен.

      Ескерту. Шешімнің тақырыбы жаңа редакцияда - Ақмола облысы Бурабай аудандық мәслихатының 31.03.2015 № 5С-41/3 (ресми жарияланған күнінен бастап қолданысқа енгізіледі) шешімімен.

      РҚАО-ның ескертпесі.

      Құжаттың мәтінінде түпнұсқаның пунктуациясы мен орфографиясы сақталған.

      Қазақстан Республикасының 2003 жылғы 20 маусымдағы Жер кодексінің 8 бабына, «Салық және бюджетке төленетін басқа да міндетті төлемдер туралы» Қазақстан Республикасының 2008 жылғы 10 желтоқсандағы кодексінің 387 бабына, «Қазақстан Республикасындағы жергілікті мемлекеттік басқару және өзін-өзі басқару туралы» Қазақстан Республикасының 2001 жылғы 23 қаңтардағы Заңының 6 бабына сәйкес, Бурабай аудандық мәслихат **ШЕШІМ ЕТТІ:**

      1. Автотұрақтар (паркингтер), автомобильдерге жанармай құю станцияларына бөлінген (бөліп шығарылған) жерлерді қоспағанда, жер салығының базалық ставкаларын жоғарылату (төмендету) пайыздары осы шешімнің 1, 2, 3 қосымшаларына сәйкес бекітілсін.

      2. Осы шешім Ақмола облысының Әділет департаментінде мемлекеттік тіркелген күнінен бастап күшіне енеді және ресми жарияланған күнінен бастап қолданысқа енгізіледі.

*Аудандық мәслихаттың*

*ХХXVIІI (кезектен тыс)*

*сессиясының төрағасы                       Қ.Шаяхметов*

*Аудандық мәслихаттың*

*хатшысы                                    Ө.Бейсенов*

      КЕЛІСІЛДІ

*Бурабай ауданының әкімі                    Т. Ташмағамбетов*

Бурабай аудандық мәслихаттың

2015 жылғы 06 қаңтардағы

№ 5С-38/3 шешіміне

1 қосымша

 **Бурабай ауданының Щучинск қаласының жер учаскелеріне жер салығының базалық ставкаларын жоғарылату (төмендету) пайыздары**

|  |  |  |
| --- | --- | --- |
| Аймақ № | Жер салығының базалық ставкаларын жоғарылату (төмендету) пайыздары | Аймақтардың сипаттамасы |
| 1 | 2 | 3 |
| I | +50 | Аймақ қаланың орталығында орналасқан. Келесі көшелермен шектелген: оңтүстігінде Ломоносов көшесімен, батысында Пугачев көшесімен, шығысында Қылшақты өзенімен. Солтүстігінде XI аймақпен шектеседі. Аймақ қаланың орталығы болып табылады, оның тұрғын массиві абаттандырылған және жеке тұрғын үйлерден тұрады. Бұл аймақтың басым бөлігінде әлеуметтік-мәдени тұрмыстық объектілері шоғырланған, дүкендер, дәріханалар, дәмханалар, мейрамханалар, қонақ үйлер, базар, мектеп, фотосалондар, мәдениет үйі, саябақ орналасқан, сондай-ақ мұнда әкімшілік ғимараттар – аудандық әкімдік, қалалық әкімдік, прокуратура, сот, әскери комиссариат, қазынашылық, мұрағат, халық банкінің филиалы орналасқан. Негізі және басты көшелері болып Әуезов көшесі мен Абылайхан көшесі табылады, осы көшелер мен оларға іргелес көшелер бойынша абаттандырылған үйлер орналасқан. Аймақ аумағының басым бөлігін жеке сектор алып отыр. |
| II | +40 | Аймақ Щучинск қаласының орталығына жақын орналасқан. Оңтүстігінде Одесская көшесімен, солтүстігінде Ломоносов көшесімен және шығысында өзенмен шектеледі. Аймақ аумағында мектеп, стадион, отбасылық дәрігерлік амбулатория орналасқан. Абылайхан көшесі бойында абаттандырылған үйлер орналасқан. Әуезов көшесінде техникалық қызмет көрсету станциясы, көлік жуу, шағын маркет, дәмхана орналасқан. Аймақ сондай-ақ басым бөлігінде жеке сектормен қамтылған. Инженерлік желілер мен коммуникациялар жартылай өткізілген. |
| III | +20 | Аймақ оңтүстігінде Рабочая көшесімен, шығысында Пугачев және Снежная көшелерімен, солтүстігінде Одесская көшесімен және ХIV аймақпен шектеледі, батыс жағынан ХIV аймақпен шектеседі. Аймақтың тұрғын массиві жеке сектордан тұрады. |
| IV | +30 | Аймақ V аймақтың солтүстік жағында орналасқан және сәйкесінше аймақтың оңтүстік шекарасы темір жолмен өтеді. Батыс жағы айналу трассасымен шектелген, солтүстігінен аймақ шекарасы Одесская көшесі және Рабочая көшесімен өтеді, шығысында V аймақпен шектеседі. Аймақтың тұрғын секторының басым бөлігі жеке үйлерден тұрады. Батыс жағының бір бөлігін өндірістік объектер алып жатыр. |
| V | +10 | Аймақ Щучинск қаласының оңтүстік шетінде орналасқан, жеке сектордан тұратын аумақ болып табылады. Инженерлік желілер мен коммуникациялар жоқ. Өндірістік объектілерден аумақта ет комбинаты, «Газтехнология» жауапкершілігі шектеулі серіктестігі, мұнай базасы, электрподстанция орналасқан. Солтүстік және шығысында темір жолмен шектеледі, оңтүстік және батысында шекарасы Щучинск қаласының шекарасына жетпейді және Астанаға барар трасса бойындағы жанармай құю станциялары аумаққа енбейді. |
| VI | +20 | Аймақ қаланың солтүстік бөлігінде орналасқан. Солтүстік және солтүстік-шығысында IX аймақпен және Синегорская көшесімен, шығыс және оңтүстік-шығысында Степан Разин және Пугачев көшелерімен, оңтүстік және оңтүстік-батысында Ломоносов көшесімен, батыс және солтүстік-батысында Светлая және Трудовая көшелерімен және өндірістік базаларға барар темір жолмен шектеледі. Аймақ негізгі бөлігінде жеке құрылыстан тұрады, өндірістік объектілер мен рекреациялық мәндегі объектілер де орналасқан. |
| VII | +30 | Аймақ қаланың солтүстік-батыс шетінде орналасқан. Батыс және оңтүстік-батысында Көкшетау-Астана трассасымен, Осенняя көшесімен, солтүстік және солтүстік-шығысында темір жол бойындағы IX аймақпен, шығысында өндірістік базаларға барар темір жолмен, оңтүстігінде Амангелді көшесімен шектеледі. Аймақ өзінің негізгі бөлігінде жеке құрылыстан тұрады, сондай-ақ № 4 орта мектеп, дүкендер, өндірістік ғимараттар, жанармай құю станциялары, газ құю станциясы орналасқан. |
| VIII | +10 | Аймақ қаланың солтүстік-батыс бөлігінде орналасқан. Солтүстік, батыс және оңтүстік-батысында Щучинск қаласының әкімшілік шекарасымен, оңтүстік пен шығысында Көкшетау-Астана трассасымен және жағалаудағы IX аймақпен шектеледі. Аймақ басым бөлігінде рекреациялық және сауықтыру мақсатындағы объектілерден тұрады, сондай-ақ жол бойындағы қызмет көрсету объектілері, өртке қарсы бөлімі, жанармай құю станциялары, газ құю станциялары орналасқан. |
| IX | +30 | Аймақ қаланың солтүстік-шығыс бөлігінде орналасқан. Солтүстік, шығыс және оңтүстік-шығысында Щучинск қаласының әкімшілік шекарасымен, оңтүстігінде Ботаническая, Профессиональная және Шоссейная көшелерімен, батысында шаңғы базасы мен гольфклубының аумағымен шектеледі. Аймақ жеке құрылыстан тұрады, сондай-ақ мектеп, дүкендер, қонақ үйлер, өндірістік объектілері орналасқан. |
| X | 0 | Аймақ қаланың шығыс бөлігінде орналасқан. Солтүстік және солтүстік-шығысында XII аймақпен, шығысынан ХIII аймақпен және Бурабай кентіне айналып өту жолымен, оңтүстігінде V аймақпен, батысында I және II аймақтармен шектеледі. Аймақ дербес «Заречный» шағын ауданынан тұрады, құрылыстың басым бөлігі жеке. Инженерлік желілермен коммуникациялар жартылай өткізілген. |
| XI | +40 | Аймақ Щучье көлінің жағалау аумағын алып жатыр. «Бурабай» мемлекеттік ұлттық табиғи паркінің шекараларында орналасқан, оңтүстік-шығысында, оңтүстігінде және батысында I, VI, VII, VIII, IX аймақтарымен шектеледі. Аймақ рекреациялық және сауықтыру мақсатындағы объектілерінен тұрады, оған еркін экономикалық аймақ, «Щучинский» шипажайы, гольфклуб, «Қазақ орман шаруашылығының ғылыми-зерттеу институты» жауапкершілігі шектеулі серіктестігі орналасқан. |
| XII | +10 | Аймақ Щучинск қаласының шығысында орналасқан. Шығысында Щучинск қаланың әкімшілік шекарасымен, оңтүстік және оңтүстік-батысында X және ХIII аймақтарымен, батысында I аймақпен, солтүстік және солтүстік-батысында IX және XI аймақтарымен шектеледі. Аймақ аумағында орталық аудандық аурухана, шаңғы базасы, емхана, спорт мектебі, «Көкшетау орман селекциясы орталығы» Республикалық коммуналдық мемлекеттік кәсіпорнының жерлері орналасқан. |
| ХIII | -10 | Аймақ қаланың оңтүстік-шығыс бөлігінде орналасқан. Шығыс, оңтүстік және оңтүстік-батысында Щучинск қаласының әкімшілік шекарасы мен ХV аймақпен, батысында, солтүстік және солтүстік-шығысында V, X және XII аймақтармен шектеледі. Аймақ саяжай кооперативтерінің объектілерінен тұрады. Инженерлік желілер мен коммуникациялар жоқ. |
| ХIV | +10 | Аймақ қаланың батыс бөлігінде орналасқан. Батысында Щучинск қаласының әкімшілік шекарасымен, солтүстік және солтүстік-шығысында VI және VII аймақтармен, шығыс және оңтүстік-шығысында Светлая және Одесская көшелері бойындағы II және III аймақтармен, оңтүстігінде IV және ХV аймақтармен шектеледі. Аймақ өндірістік объектілерінен тұрады. Басым бөлігінде жергілікті инженерлік желілер мен коммуникациялар жүргізілген. |
| ХV | -10 | Аймақ қаланың оңтүстік және оңтүстік-шығыс шетінде орналасқан. Солтүстігінде Астана-Көкшетау трассасы мен бас жоспармен жобаланған автожол бойындағы ХIV, V, ХIII аймақтармен, шығысында, оңтүстік және батысында Щучинск қаланың әкімшілік шекарасымен шектеледі. Аймақ өндірістік объектілер мен ауылшаруашылық кәсіпорындарынан тұрады. Инженерлік желілер мен коммуникациялар жергілікті. |

Бурабай аудандық мәслихаттың

2015 жылғы 06 қаңтардағы

№ 5С-38/3 шешіміне

2 қосымша

 **Бурабай ауданының елді мекендерінің жер учаскелеріне жер салығының базалық ставкаларын жоғарылату (төмендету) пайыздары**

      Ескерту. 2-қосымша жаңа редакцияда - Ақмола облысы Бурабай аудандық мәслихатының 31.03.2015 № 5С-41/3 (ресми жарияланған күнінен бастап қолданысқа енгізіледі) шешімімен.

|  |  |  |
| --- | --- | --- |
| Аймақ-тың № | Кадастрлық кварталдардың номірлері және елді мекендердің аталуы (округтер бойынша) | Жер салығының базалық ставкаларын жоғарылату (төмендету) пайыздары |
| 1 | 2 | 3 |
| I | 01-177-014, 015, 038 | Бурабай кенті | +50 |
| II | 01-171-002 | Кенесары ауылы (Кенесары ауылдық округі) | +50 |
| III | 01-171-010, 041 | Қатаркөл ауылы (Қатаркөл ауылдық округі) | +50 |
| IV | 01-171-004, 042 | Зеленый бор ауылы (Зеленобор ауылдық округі) | +50 |
| V | 01-171-001 | Қызылағаш ауылы (Абылайхан ауылдық округі) | +50 |
| VI | 01-171-015 | Оқжетпес ауылы (Бурабай кенті) | +50 |
| VII | 01-171-011 | Атамекен ауылы (Атамекен ауылдық округі) | +40 |
| VIII | 01-171-003 | Ақылбай ауылы (Абылайхан ауылдық округі) | +40 |
| IX | 01-171-004 | Молбаза ауылы (Зеленобор ауылдық округі) | +40 |
| X | 01-171-012 | Ұрымқай ауылы (Ұрымқай ауылдық округі) | +30 |
| XI | 01-171-008 | Златополье ауылы (Златополье ауылдық округі) | +30 |
| XII | 01-171-010 | Ключевое ауылы (Қатаркөл ауылдық округі) | +30 |
| XIII | 01-171-010 | Сосновка ауылы (Қатаркөл ауылдық округі) | +30 |
| XIV | 01-171-015 | Успеноюрьевка ауылы (Успеноюрьев ауылдық округі) | +20 |
| XV | 01-171-005 | Наурызбай батыр ауылы | +20 |
| XVI | 01-171-010 | Вишневое ауылы (Қатаркөл ауылдық округі) | +20 |
| XVII | 01-171-004 | Қымызынай ауылы (Зеленобор ауылдық округі) | +20 |
| XVIII | 01-171-014 | Веденовка ауылы (Веденов ауылдық округі) | +10 |
| XIX | 01-171-011 | Жасыл ауылы (Атамекен ауылдық округі) | +10 |
| XX | 01-171-006 | Мәдениет ауылы (Зеленобор ауылдық округі) | +10 |
| XXI | 01-171-011 | Қаражар ауылы (Атамекен ауылдық округі) | +10 |
| XXII | 01-171-007 | Баянбай ауылы (Кенесары ауылдық округі) | +10 |
| XXIII | 01-171-037 | Сарыбұлақ ауылы (Бурабай кенті) | +10 |
| XXIV | 01-171-003 | Озерное ауылы (Абылайхан ауылдық округі) | 0 |
| XXV | 01-171-008 | Савинка ауылы (Златополье ауылдық округі) | 0 |
| XXVI | 01-171-009 | Қарашілік ауылы (Ұрымқай ауылдық округі) | 0 |
| XXVII | 01-171-001 | Жаңа Қарабауыр ауылы (Абылайхан ауылдық округі) | 0 |
| XXVIII | 01-171-011 | Жаңажол ауылы (Атамекен ауылдық округі) | -10 |
| XXIX | 01-171-009 | Красный кордон ауылы (Ұрымқай ауылдық округі) | -10 |
| XXX | 01-171-011 | Жаркайың ауылы (Атамекен ауылдық округі) | -10 |
| XXXI | 01-171-008 | Сотниковка ауылы (Златополье ауылдық округі) | -10 |
| XXXII | 01-171-011 | Шиелі ауылы (Атамекен ауылдық округі) | -10 |
| XXXIII | 01-171-007 | Брусиловка ауылы (Кенесары ауылдық округі) | -10 |
| XXXIV | 01-171-012 | Дмитриевка ауылы (Ұрымқай ауылдық округі) | -10 |
| XXXV | 01-171-009 | Көрнекті ауылы (Ұрымқай ауылдық округі) | -10 |
| XXXVI | 01-171-006 | Жаңаталап ауылы (Зеленобор ауылдық округі) | -20 |
| XXXVII | 01-171-013 | Первомай ауылы (Златополье ауылдық округі) | -20 |
| XXXVIII | 01-171-013 | Лесной хутор ауылы (Златополье ауылдық округі) | -20 |
| XXXIX | 01-171-013 | Түлкілі ауылы (Златополье ауылдық округі) | -20 |
| XL | 01-171-012 | Күлстан ауылы (Ұрымқай ауылдық округі) | -20 |
| XLI | 01-171-012 | Ынталы ауылы (Ұрымқай ауылдық округі) | -20 |
| XLII | 01-171-012 | Кіндікқарағай ауылы (Ұрымқай ауылдық округі) | -20 |
| XLIII | 01-171-016 | Николаевка ауылы (Успеноюрьев ауылдық округі) | -20 |
| XLIV | 01-171-015 | Үлгіалған ауылы (Успеноюрьев ауылдық округі) | -30 |
| XLV | 01-171-015 | Клинцы ауылы (Успеноюрьев ауылдық округі) | -30 |
| XLVI | 01-171-016 | Райгородок ауылы (Успеноюрьев ауылдық округі) | -30 |
| XLVII | 01-171-013 | Новоандреевка ауылы (Златополье ауылдық округі) | -30 |
| XLVIII | 01-711-015 | Қарағай ауылы (Успеноюрьев ауылдық округі) | -30 |
| XLIX | 01-171-014 | Жаңатуған ауылы (Веденов ауылдық округі) | -40 |
| L | 01-171-016 | Қарабұлақ ауылы (Веденов ауылдық кругі) | -40 |
| LI | 01-171-014 | Федосеевка ауылы (Веденов ауылдық кругі) | -50 |

Бурабай аудандық мәслихаттың

2015 жылғы 06 қаңтардағы

№ 5С-38/3 шешіміне

3 қосымша

 **Бурабай ауданының ауыл шаруашылығы мақсатындағы жерлерге жер салығының базалық ставкаларын жоғарылату (төмендету) пайыздары**

      Ескерту. 3-қосымша алынып тасталды - Ақмола облысы Бурабай аудандық мәслихатының 31.03.2015 № 5С-41/3 (ресми жарияланған күнінен бастап қолданысқа енгізіледі) шешімімен.

 © 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК